Moravijos Nove Mestas
Moravijos Nove Mestas, Nove Mestas (ček. Nové Město na Moravě, vok. Neustadt in Mähren) – miestas Čekijos centrinėje dalyje, Vysočinos krašte, Ždiaro prie Sazavos rajone, 10 km į rytus nuo Ždiaro prie Sazavos, Ždiaro aukštumos pietiniame pakraštyje. 10 098 gyventojų (2019 m.). Žiemos sporto centras. Slidinėjimo inventoriaus, medicininių instrumentų, modemų gamyba. Įkurtas apie 1250 m., pirmąkart minimas 1267 m. Bočkanovo pavadinimu. Miesto teisės nuo 1293 m. 1905 m. pro miestą nutiestas Tišnovo–Ždiaro prie Sazavos geležinkelis.